
	COMISIA PENTRU ADMISTRAŢIE PUBLICĂ, AMENAJAREA TERITORIULUUI ŞI ECHILIBRU ECOLOGIC

Către,
BIROUL PERMANENT AL

CAMEREI DEPUTATILOR



Vă înaintăm, alăturat, Raportul asupra proiectului de Lege pentru modificarea şi completarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-VIII din învăţământul de stat, precum şi pentru copiii preşcolari din grădiniţele de stat cu program normal de 4 ore, trimis Comisiei noastre pentru dezbatere în fond, cu adresa nr.PL.-x 69 din 11 februarie 2009.

VICEPREŞEDINTE,

Mircea DUŞA
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

RAPORT

asupra proiectului de Lege pentru modificarea şi completarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-VIII din învăţământul de stat, precum şi pentru copiii preşcolari din grădiniţele de stat cu program normal de 4 ore

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr.PL.x 69 din 11 februarie 2009, cu dezbaterea pe fond, în procedură obişnuită, a proiectului de Lege pentru modificarea şi completarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-VIII din învăţământul de stat, precum şi pentru copiii preşcolari din grădiniţele de stat cu program normal de 4 ore.

La întocmirea Raportului s-a avut în vedere: 

- avizul favorabil al Consiliului Legislativ nr.791 din 31.07.2008;

- avizul negativ al Comisiei juridice, de disciplină şi imunităţi nr.PL-x 69/2009;

- avizul favorabil al Comisiei pentru învăţământ, stinta, tineret şi sport nr.29/111 din 2 martie 2009;


- avizul favorabil al Comisiei pentru muncă şi protecţie socială nr.27/223 din 9 aprilie 2009;

· Guvernul nu susţine adoptarea proiectului de Lege (nr.2217/DRP/07.04.2009).


Proiectul de lege are ca obiect de reglementare modificarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-IV din învăţământul de stat, precum şi pentru copiii preşcolari din grădiniţele de stat cu program normal de 4 ore, aprobată cu modificări şi completări prin Legea nr.16/2003, cu modificările ulterioare, în sensul acordării gratuite de produse lactate şi de panificaţie tuturor copiilor din învăţământul preşcolar de stat.



Proiectul de Lege a fost adoptat de Senat în şedinţa din 9 februarie 2009.

La lucrările Comisiei au fost prezenţi un număr de 25 deputaţi, din totalul de 31 membri ai Comisiei.

Potrivit art.75 din Constituţia României, republicată, şi a art.92 din Regulamentul Camerei Deputaţilor, proiectul de Lege este de competenţa decizională a Camerei Deputaţilor.

Proiectul de lege a fost dezbătut şi analizat în fond, în  şedinţa din 28 aprilie 2009. 
În urma examinării intervenţiei legislative şi a opiniilor exprimate de către membrii Comisiei, s-a hotărât, cu unanimitate de voturi, să se supună plenului Camerei Deputaţilor, respingerea  proiectuiui de Lege pentru modificarea şi completarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-VIII din învăţământul de stat, precum şi pentru copiii preşcolari din grădiniţele de stat cu program normal de 4 ore, întrucât propunerea legislativă are influenţă asupra bugetului de stat, sunt aplicabile dispoziţiile art. 111 alin. (1), teza a II-a din Constituţia României, republicată, precum şi ale art. 15 din Legea nr. 500/2002 privind finanţele publice, cu modificările ulterioare. Extinderea programului privind acordarea de produse lactate şi de panificaţie şi la categoria de şcolari propusă prin iniţiativa legislativă determină un efort financiar suplimentar, pe anul 2009, de aproximativ 27 milioane lei, circa 145.000 preşcolari x 177 zile x 1,04 lei/elev/preşcolar. Aplicarea soluţiei propuse generează influenţe financiare asupra bugetului general consolidat, fiind necesar, în conformitate cu prevederile art. 15 din Legea nr. 500/2002 privind finanţele publice, cu modificările şi completările ulterioare, să se prevadă şi mijloacele pentru acoperirea creşterii cheltuielilor. Totodată, art. 138 alin. (5) din Constituţia României, republicată, prevede că nicio cheltuială bugetară nu poate fi aprobată fără stabilirea sursei de finanţare. 

Raportul Comisiei a fost adoptat cu  unanimitate de voturi.

Proiectul de Lege face parte din categoria legilor ordinare.

VICEPREŞEDINTE,


    SECRETAR,




        
  Mircea DUŞA
         
Mihai Cristian Apostolache
Consilier,Sofia CHELARU

Consultant, Nicoleta TOMA

